
Rugăciune la ziua naşterii și a numelui 


EN 


Dumnezeule Preasfinte, cum voi putea să Îţi mulţumesc cu vrednicie pentru viaţa 
pe care mi-ai dat-o? Tu m-ai chemat dintru adâncul nefiinţei întru fiinţă. Tu, întru 
bunătatea Ta m-ai păzit până acum, mi-ai fost ațutător în necazuri și a1 împlinit toa- 
te cele de trebuință mie. Tu ești Cel ce priveghezi asupra mea, îndrepți pașii mei în 
calea cea dreaptă și în ispită îmi ești Apărător. Când mă abat pe căi pierzătoare, Lu 
mă întorci la calea poruncilor Tale, când mă poticnesc, îmi ești sprijinitor, când 
cad, mă ridici și când mă rătăcesc, mă întorci şi-mi deschizi părinteştile Tale braţe. 


O, cât de nemărginite sunt darurile Tale pentru mine, învrednicindu-mă acestei vie- 
ți şi în fiecare zi arătându-mi semne ale părinteştii Tale bunătăţi și purtări de grijă. 


Plin, dar, de o vie recunoștință ie îți închin toate zilele vieții mele și mai ales 
această zi de sărbătoare pentru mine. Și mă rog cu umilinţă ca, întru bunătatea Ta, 
să nu mă părăsești în toată viaţa mea și întru înţelepciunea Ta să mă povăţuieşti tot- 
deauna în calea binelui și a fericirii, pentru rugăciunile şi mijlocirile sfântului sau 
sfinților mei ocrotitori (numele căruia l-ai primit la Botez) şi ale prea curatei Maicii 
Tale. Amin. 

73. Rugăciune la ziua naşterii şi a numelui: 
https://www.youtube.com/watch ?y=nmC5r5Folo$ 

